****

**Ministerul Fondurilor Europene**

**Programul Operaţional Infrastructură Mare 2014-2020**

**Axa Prioritară 2 (A.P.) *Dezvoltarea unui sistem de transport multimodal, de calitate, durabil şi eficient***

**Prioritatea de investiții 7c *Dezvoltarea și îmbunătățirea sistemelor de transport care respectă mediul, inclusiv a celor cu zgomot redus și care au emisii reduse de carbon, inclusiv a căilor navigabile interioare și a sistemelor de transport maritim, a porturilor, a legăturilor multimodale și infrastructurilor aeroportuare, cu scopul de a promova mobilitatea durabilă la nivel regional și local***

**Obiectivul Specific 2.6 (OS) *Reducerea timpului de staţionare la punctele de comunicare transnaţională***

**GHIDUL SOLICITANTULUI**

CONDIȚII SPECIFICE DE ACCESARE A FONDURILOR

**FLUIDIZAREA TRAFICULUI DE TRECERE A PUNCTELOR DE COMUNICARE TRANSNAȚIONALĂ**

Cod apel:

POIM/45/2/6/ OS 2.6 Reducerea timpului de staţionare la punctele de comunicare transnaţională

**2016**

**CUPRINS**

[Capitolul 1. Informații despre apelul de proiecte 3](#_Toc456834435)

[1.1 Axa prioritară, prioritatea de investiții, obiectiv specific 3](#_Toc456834436)

[1.2 Tipul apelului de proiecte și perioada de depunere a propunerilor de proiecte 3](#_Toc456834437)

[1.3 Acțiunile sprijinite și activități 4](#_Toc456834438)

[1.3.1 Acțiunile finanțabile conform POIM 4](#_Toc456834439)

[1.3.2 Activități finanțabile în cadrul OS 2.6 4](#_Toc456834440)

[1.4 Tipuri de solicitanți 5](#_Toc456834441)

[1.5 Grup țintă 5](#_Toc456834442)

[1.6 Indicatori 5](#_Toc456834443)

[1.7 Alocarea stabilită pentru apelul de proiecte 6](#_Toc456834444)

[1.8 Valoarea minimă și maximă a proiectului, rata de cofinanțare 7](#_Toc456834445)

[1.8.1 Valoarea proiectelor 7](#_Toc456834446)

[1.8.2 Ratele de cofinanțare a proiectelor 7](#_Toc456834447)

[1.9 Ajutor de stat 7](#_Toc456834448)

[Capitolul 2. Reguli pentru acordarea finanțării 8](#_Toc456834449)

[2.1 Eligibilitatea solicitantului / partenerilor 8](#_Toc456834450)

[2.2 Eligibilitatea proiectului 9](#_Toc456834451)

[2.3 Eligibilitatea cheltuielilor 10](#_Toc456834452)

[Capitolul 3. Completarea cererii de finanțare 14](#_Toc456834453)

[3.1. Înregistrarea solicitantului în sistem 15](#_Toc456834454)

[3.2. Completarea cererii de finanțare 16](#_Toc456834455)

[3.2.1 Studiu de fezabilitate (pentru proiectele care conțin activități de construcție / reabilitare) 16](#_Toc456834456)

[3.2.2 Analiza Cost Beneficiu 16](#_Toc456834457)

[3.2.3 Analiza Instituțională 17](#_Toc456834458)

[3.2.4 Evaluarea Impactului asupra Mediului (EIM), după caz 17](#_Toc456834459)

[3.2.6 Alte anexe la cererea de finanțare 18](#_Toc456834460)

[3.3. Obiectivele proiectului 19](#_Toc456834461)

[3.4. Context și justificare 19](#_Toc456834462)

[3.5 Sustenabilitate 19](#_Toc456834463)

[3.6 Relevanță 19](#_Toc456834464)

[3.9 Complementaritate 20](#_Toc456834465)

[3.10 Aplicarea principiilor orizontale 20](#_Toc456834466)

[3.11 Managementul de proiect 21](#_Toc456834467)

[3.12 Elaborarea bugetului și categoriile de cheltuieli 21](#_Toc456834468)

[Capitolul 4. Procesul devaluare și selecție 23](#_Toc456834469)

[4.1 Descriere generală 23](#_Toc456834470)

[4.1.1 Verificarea administrativă și a eligibilității cererilor de finanțare 23](#_Toc456834471)

[4.1.2 Evaluarea cererilor de finanțare 24](#_Toc456834472)

[4.2 Depunerea și soluționarea contestațiilor 25](#_Toc456834473)

[Capitolul 5. Contractarea proiectelor 26](#_Toc456834474)

[ANEXE 27](#_Toc456834475)

[Anexa 1. Formularul Cererii de finanţare 27](#_Toc456834476)

[Anexa 2. Fișă de control a Cererii de finanţare (pentru solicitant) 27](#_Toc456834477)

[Anexa 3. Grile de verificare și evaluare a Cererilor de Finanțare 27](#_Toc456834478)

[Anexa 4. Modele declarații (de eligibilitate, angajament, conflict de interese, declarație privind eligibilitatea TVA aferente cheltuielilor, terenuri) 27](#_Toc456834479)

[Anexa 5. Acordul de parteneriat 27](#_Toc456834480)

[Anexa 6. Categorii de cheltuieli 27](#_Toc456834481)

[Anexa 7. Indicatorii de mediu 27](#_Toc456834482)

[Anexa 8. Contractul de finanțare 27](#_Toc456834483)

# Capitolul 1. Informații despre apelul de proiecte

Prezentul ghid a fost elaborat de Autoritatea de Management pentru Programul Operațional Infrastructură Mare (AM POIM) și este adresat solicitanților de finanțare nerambursabilă pentru proiectele care vizează fluidizarea traficului la punctele de trecere a frontierei.

În situația în care pe parcursul apelului de proiecte intervin modificări ale cadrului legal ori alte modificări de natură a afecta regulile și condițiile de finanțare stabilite prin prezentul Ghid, inclusiv prelungirea termenului de depunere, AM POIM va aduce completări sau modificări ale conținutului acestuia, prin publicarea unei versiuni revizuite.

## Axa prioritară, prioritatea de investiții, obiectiv specific

**Axa Prioritară 2 (AP)** *Dezvoltarea unui sistem de transport multimodal, de calitate, durabil şi eficient*

**Prioritatea de investiții 7c***Dezvoltarea și îmbunătățirea sistemelor de transport care respectă mediul, inclusiv a celor cu zgomot redus și care au emisii reduse de carbon, inclusiv a căilor navigabile interioare și a sistemelor de transport maritim, a porturilor, a legăturilor multimodale și infrastructurilor aeroportuare, cu scopul de a promova mobilitatea durabilă la nivel regional și local*

**Obiectivul Specific 2.6 (OS)** *Reducerea timpului de staţionare la punctele de comunicare transnaţională*

## Tipul apelului de proiecte și perioada de depunere a propunerilor de proiecte

Apelul de proiecte lansat prin prezentul ghid este apel de proiecte pe bază de listă de proiecte prioritare sau preidentificate.

**Solicitările se vor primi în perioada 25.07.2016 – 31.12.2018**

AM POIM poate prelungi termenul de depunere în funcție de solicitările primite, de rata de contractare a proiectelor, deciziile de realocare a unor fonduri sau alte considerente.

Cererile de finanțare se vor depune prin aplicația electronică MySMIS 2014, cu toate anexele solicitate prin prezentul ghid.

Proiectele care au parcurs etapa de pregătire a portofoliului de proiecte vor fi depuse prin MySMIS 2014.

Pentru etapa de pregătire a portofoliului de proiecte, cererile de finanțare vor fi depuse, într-un singur exemplar, pe CD, urmând ca transmiterea prin MySMIS 2014 să se realizeze conform indicațiilor de la Capitolul 3.

## Acțiunile sprijinite și activități

### 1.3.1 Acțiunile finanțabile conform POIM

Prin **OS 2.6** vor fi vizate următoarele tipuri de acțiuni:

|  |  |
| --- | --- |
|  | **Dezvoltarea infrastructurii de acces în punctele de trecere a frontierei / de ieșire din țară şi în vamă,** constând în: |

* + Construcţia / modernizarea infrastructurii de acces în punctele de trecere a frontierei, inclusiv în vamă;
  + Crearea, extinderea şi modernizarea infrastructurii de control vamal şi rutiere în birourile vamale, inclusiv a clădirilor aferente;
  + Achiziţia de echipamente specifice activităţii de control vamal nedistructiv, inclusiv achiziţionarea de echipamente de scanare;
  + Achiziţia de instrumente şi echipamente aferente activităţii de monitorizare dinamică a perimetrului şi dirijare a traficului;
  + Sprijin pentru identificarea cauzelor întârzierilor în punctele de trecere a frontierei și pentru dezvoltarea portofoliului de proiecte.

|  |
| --- |
| Atenție!  Acțiunile propuse vizează punctele de trecere a frontierei relevante pentru reţeaua TEN-T. |

Proiectele promovate vor avea, după caz şi unde este posibil, un caracter integrat vizând, pe lângă construcţia / modernizarea infrastructurii de acces în punctele de trecere a frontierei, inclusiv în vamă, și elementele necesare ce vor contribui la optimizarea procesului de trecere a frontierei, inclusiv a operațiunilor de realizare a controlului vamal.

Prin **OS 2.6 (finanțat din Fondul European de Dezvoltare Regională - FEDR)** sepromovează acţiuni ce contribuie la optimizarea procesului de trecere prin punctele de frontieră din rețeaua TEN-T, asigurând astfel sustenabilitatea economiilor de timp rezultate în urma investițiilor POIM în infrastructură, reducând riscul ca aceste economii să fie anulate din cauza blocajelor la trecerea frontierei.

**Principalul rezultat** urmărit prin promovarea investiţiilor prevăzute în cadrul O.S. 2.6 vizează:

* ***reducerea timpului de staționare la punctele de comunicare transnaţională,*** *în special a transportatorilor de marfă.*

### 1.3.2 Activități finanțabile în cadrul OS 2.6

Operațiunile ce urmează a fi dezvoltate în cadrul acestui obiectiv specific vor finanţa următoarele activităţi orientative, fără a fi însă limitative, în corelare cu atingerea rezultatului preconizat la nivelul OS 2.6.:

* Construcţia / modernizarea infrastructurii de acces în punctele de trecere a frontierei, inclusiv în vamă;
* Crearea, extinderea şi modernizarea infrastructurii de control vamal şi rutiere în birourile vamale, inclusiv a clădirilor aferente;
* Achiziţia de echipamente specifice activităţii de control vamal nedistructiv, inclusiv achiziţionarea de echipamente de scanare;
* Achiziţia de instrumente şi echipamente aferente activităţii de monitorizare dinamică a perimetrului şi dirijare a traficului, inclusiv achiziția de echipamente specifice activității de verificare la frontieră;
* Sprijin pentru identificarea cauzelor întârzierilor în punctele de trecere a frontierei și pentru dezvoltarea portofoliului de proiecte;
* Activități cu caracter general:
* Managementul de proiect;
* Asistență pentru management-ul proiectelor, supervizarea lucrărilor etc;
* Informare şi publicitate;
* Sprijin pentru derularea activității UIP.

În scopul asigurării unei identități vizuale armonioase și pentru respectarea unitară a regulilor privind vizibilitatea, Beneficiarii vor trebui să aplice cel puțin măsurile minime obligatorii din cadrul Manualului de Identitate Vizuală pentru Instrumente Structurale 2014-2020 (care poate fi accesat la adresa [www.fonduri-ue.ro/transparenta/comunicare](https://www.fonduri-ue.ro/exchweb/bin/redir.asp?URL=http://www.fonduri-ue.ro/transparenta/comunicare)). Activitățile de comunicare vor fi adaptate din punct de vedere al valorii, frecvenței și complexității, în funcție de specificitatea proiectului gestionat de beneficiar.

## Tipuri de solicitanți

Solicitanții eligibili în cadrul OS 2.6. sunt:

* **Agenția Națională de Administrare Fiscală;**
* **Ministerul Transporturilor / Operatorul de infrastructură la punctul de trecere a frontierei desemnat în conformitate cu legislația în vigoare;**
* **Poliţia rutieră – Direcția Rutieră din cadrul Inspectoratului General al Poliției Române / Poliția Transporturi – Direcția de Poliție Transporturi / Poliţia de Frontieră Română, după caz.**

Proiectele pot fi depuse individual sau în parteneriat între structurile enumerate.

## Grup țintă

Grupul țintă este reprezentat de populația României.

## Indicatori

Pentru O.S. 2.6. au fost prevăzuți următorii indicatori de program:

|  |  |  |
| --- | --- | --- |
| **ID** | **Indicatori obligatorii la nivel de proiect** | **Unitate de măsură** |
| 2S22 | Puncte de comunicare transnaţională construite / modernizate | Nr. |

Proiectele vor demonstra contribuția la indicatorul de rezultat:

|  |  |  |
| --- | --- | --- |
| **ID** | **Indicatori obligatorii la nivel de proiect** | **Unitate de măsură** |
| 2S16 | Timp de staționare la punctele de ieşire din ţară în perioade aglomerate (transportatori de marfă) | Minute |
| În descrierea proiectului se va preciza *Timp de staționare la punctele de ieşire din ţară în perioade aglomerate* propus spre construcție, la începutul și la finalul proiectului. | | |

**Definițiile indicatorilor și indicații privind cuantificarea acestora**

2S16 = reprezintă timpul mediu de staționare al transportatorilor pentru proceduri vamale la principalele puncte de ieșire pentru traficul de mărfuri (Albița, Sculeni, Giurgiulești, Oancea, Stânca-Costești, Siret, Halmeu, Moravița, Jimbolia, Naidăș și Porțile de Fier I) în perioadele supra-aglomerate (iarnă, Paște și vacanță de vară, perioade specifice din timpul zilei sau al nopții, activități sezoniere sau situații similare), care determină un trafic intens.

**Timp de staționare la punctele de ieșire din țară în perioade aglomerate (transportatori de marfă**) = media zilnică a timpului de așteptare pentru obținerea permisiunii de a intra în zona Comunitară a vehiculelor de transport marfă.

2S22 = Puncte de comunicare transnațională reabilitate / extinse[[1]](#footnote-1) ce urmează a fi dezvoltate / modernizate prin proiecte de investiții pentru reducerea timpului de staționare.

Proiectul va cuantifica indicatorul de realizare imediată propus prin program, va detalia rezultatele cu alți indicatori fizici și va cuantifica contribuția la indicatorul de rezultat al programului.

**Atenție!**

Pe lângă indicatorul de realizare imediată, fiecare proiect va avea și indicatori fizici.

Indicatorii pentru monitorizarea efectelor asupra mediului (Anexa 7) vor fi urmăriți în vederea raportării anuale a acestora. Raportarea se va face în funcție de relevanța indicatorilor pentru fiecare tip de proiect propus, și în corelare cu acordul de mediu.

## Alocarea stabilită pentru apelul de proiecte

Bugetul alocat apelului de proiecte este împărțit după cum urmează:

|  |  |  |  |
| --- | --- | --- | --- |
| **Acțiune** | **Alocare POIM (valoare netă în euro)** | **Buget limită apel\*** | **Buget limită contractare\*\*** |
| Dezvoltarea infrastructurii de acces în punctele de trecere a frontierei/ de ieșire din țară şi în vamă | 21.299.071 | 31.948.607 | 25.558.885 |
| **Total OS 2.6** | 21.299.071 | 31.948.607 | 25.558.885 |

*Aceste alocări bugetare sunt indicative, AM POIM putând decide limitarea sau majorarea acestor sume în funcție de evoluția globală la nivelul axei prioritare. Totodată, alocările pe acțiuni pot fi modificate în funcție de solicitările primite și de necesitatea atingerii indicatorilor respectivi.*

\**Alocare indicativă fără rezervă de performanță*

\*\**Bugetul limită al apelului prezintă nivelul maxim până la care AM POIM primește cereri de finanțare (cca. 150% din alocarea netă la nivel de POIM). Dacă acest nivel este atins înainte de 31.12.2018, apelul va fi suspendat și reluat ulterior în funcție de sumele disponibile în urma evaluării, contractării și/sau a unor realocări (inclusiv rezerva de performanță).*

*\*\*\*Bugetul limită de supracontractare este indicativ (cca. 20% din alocare). Valoarea sumei supracontractate este indicativă, AM POIM putând decide limitarea sau extinderea acestor sume în funcție de evoluția globală la nivelul întregii axei prioritare. Totodată, alocările pe acțiuni pot fi modificate în funcție de solicitările primite, în corelare cu țintele indicatorilor de program.*

## Valoarea minimă și maximă a proiectului, rata de cofinanțare

### 1.8.1 Valoarea proiectelor

Nu există o valoare minimă sau maximă a proiectelor propuse.

### 1.8.2 Ratele de cofinanțare a proiectelor

|  |  |
| --- | --- |
|  | **Dezvoltarea infrastructurii de acces în punctele de trecere a frontierei / de ieșire din țară şi în vamă** |

* **75% FEDR, 25% Bugetul de Stat**

|  |  |
| --- | --- |
| **Valoarea maximă a finanţării acordate pentru costurile totale eligibile (FEDR)** | **75%** |
| **Contribuţie publică naţională la finanţarea acordată (buget de stat)** | **25%** |

## 1.9 Ajutor de stat

Nu se aplică regula ajutorului de stat pentru proiectele depuse în cadrul OS 2.6, deoarece infrastructura de acces în punctele de trecere a frontierei, cea de control vamal, precum și echipamente specifice activităţii de control vamal și cea de monitorizare dinamică a perimetrului şi dirijare a traficului care urmează să se realizeze reprezintă infrastructură publică de stat, aceastea urmând a fi administrate de Ministerul Transporturilor, prin intermediul companiilor aflate în subordine, ANAF, Poliția de frontieră și Poliţia rutieră / Poliția Transporturi în calitate de administratori ai acestor tipuri de infrastructură de transport de interes european şi naţional și echipamente specifice, desemnați în conformitate cu legislaţia în vigoare.

# Capitolul 2. Reguli pentru acordarea finanțării

## 2.1 Eligibilitatea solicitantului / partenerilor

Solicitanții eligibili în cadrul OS 2.6 sunt: ANAF, Ministerul Transporturilor, Operatorul de infrastructură la punctul de trecere a frontierei desemnat în conformitate cu legislația în vigoare, Poliţia rutieră **-** Direcția Rutieră din cadrul Inspectoratului General al Poliției Române / Poliția Transporturi – Direcția de Poliție Transporturi / Poliţia de Frontieră Română, după caz.

**Solicitantul / partenerii trebuie să îndeplinească următoarele condiții de natură instituţională, legală şi financiară:**

1. Se încadrează în categoria beneficiarilor eligibili în conformitate cu prezentul Ghid:

* *Se probează prin actele care atestă constituirea legală a solicitantului*

1. Solicitantul / partenerul nu se încadrează într-una din situaţiile de mai jos:
   * + 1. este în incapacitate de plată / în stare de insolvenţă conform prevederilor Ordonanței de Urgență a Guvernului nr. 46/2013privind criza financiară și insolvența unităților administrative teritoriale, respectiv conform Legi nr. 85/2014 privind procedura insolvenței, cu modificările și completările ulterioare, după caz;
       2. este în stare de faliment, lichidare, are afacerile conduse de un administrator judiciar sau activităţile sale comerciale sunt suspendate ori fac obiectul unui aranjament cu creditorii sau este într-o situaţie similară cu cele anterioare, reglementată prin lege, ori face obiectul unei proceduri legale pentru declararea sa în stare de faliment, lichidare, conducerea afacerilor de un administrator judiciar sau activităţile sale comerciale sunt suspendate ori fac obiectul unui aranjament cu creditorii;
       3. nu şi-a îndeplinit obligaţiile de plată a impozitelor, taxelor şi contribuţiilor de asigurări sociale către bugetele componente ale bugetului general consolidat, și bugetului local în conformitate cu prevederile legale în vigoare în România;
       4. a suferit condamnări definitive datorate unei conduite profesionale îndreptată împotriva legii, decizie formulată de o autoritate de judecată ce are forţă de res judicata;
       5. a fost subiectul unei judecăţi de tip res judicata pentru fraudă, corupţie, implicarea în organizaţii criminale sau în alte activităţi ilegale, în detrimentul intereselor financiare ale Comunităţii Europene;

* *Se probează prin Declarația de Eligibilitate (Anexa 4)*

1. Reprezentantul legal al solicitantului / partenerului nu este subiectul unui conflict de interese, astfel cum este definit în legislaţia naţională;

* *Se probează prin Declarația privind conflictul de interese (Anexa 4)*

1. Solicitantul / partenerul demonstrează capacitate de implementare (tehnică și administrativă), prin documentele privind Unitatea de Implementare a Proiectului;

* *Se probează cu Decizia privind înfiinţarea UIP pentru solicitant și partener și CV-urile membrilor UIP și fișele de post;*

1. Solicitantul demonstrează capacitatea și asigurarea cofinanțării proiectului;

* *Se probează prin bugetul aprobat al solicitantului, după caz;*

## 2.2 Eligibilitatea proiectului

Pentru a fi eligibile, proiectele noi, promovate în cadrul acțiunilor aferente OS 2.6 trebuie să îndeplinească următoarele condiții:

1. Proiectul se încadrează în categoriile de acțiuni finanțabile menţionate în POIM, corespunzătoare A.P. 2, O.S. 2.6 și conține cel puțin una dintre activitățile menționate în ghidul solicitantului, iar perioada de implementare a proiectului se încadrează în perioada de eligibilitate a cheltuielilor (între 01.01.2014 şi 31.12.2023);
2. Scopul şi obiectivele proiectului trebuie să fie în concordanță cu acțiunile obiectivului specific și cu activitățile eligibile prezentate în Secțiunea 1.3.2. din prezentul ghid;
3. Proiectul demonstrează o reducere cu cel puțin 25% a timpului de staţionare la punctele de comunicare transnaţională, în special pentru transportul de marfă, comparativ cu media înregistrată în ultimii trei ani în perioadele aglomerate; în prezentarea obiectivului se va avea în vedere corelarea cu stadiul infrastructurii de acces în vamă / dotarea / modernizarea și justificarea modului în care investițiile propuse vor fi/ au fost completate de investiții în infrastructura / echipamentele conexe;

* *Secțiunile Justificare și Indicatori din cererea de finanțare și se justifică printr-un studiu / audit studiu / audit care identifică problemele sistemice legate de tranzitul în punctul de frontieră / trecere transnațională propus spre finanțare*

1. Activitățile proiectului nu au fost finanțate în ultimii 5 ani și nu sunt finanțate în prezent din alte fonduri publice, altele decât ale solicitantului/partenerului, după caz

* *Se probează prin Declarația de eligibilitate*

1. Bugetul proiectului respectă indicațiile privind încadrarea în categoriile de cheltuieli;

* *Se probează prin Secțiunea Buget din cererea de finanțare*

1. Infrastructura / terenurile pe care se vor construi /extinde / reabilita investițiile sunt puse la dispoziția proiectului. În acest sens, solicitantul va demonstra că deține sau că este în procedura de a obține dreptul de proprietate sau dreptul de administrare a acestora pe o perioadă de cinci ani de la data previzionată pentru efectuarea plății finale în cadrul proiectului.

* *La depunerea cererii de finanțare se probează prin Declarația de eligibilitate a solicitantului potrivit căreia infrastructura / terenurile* *sunt puse la dispoziția proiectului:*
  + - *Sunt disponibile pentru investiții / fac obiectul inițierii unor demersuri pentru obținerea dreptului de prorietate / administrare (proiect de HG de expropiere / administrare);*
    - *Sunt libere de orice sarcini / vor fi libere de orice sarcini la momentul contractării, în sensul că nu sunt afectate de limitări legale, convenționale, judiciare ale dreptului real invocat, incompatibile cu realizarea activităților proiectului;*
    - *Nu fac obiectul unor litigii în curs de soluționare la instanțele judecătorești cu privire la situația juridică (doar când terenul se află deja în proprietate);*
    - *Nu fac obiectul revendicărilor potrivit unor legi speciale în materie sau dreptului comun (doar când terenul se află deja în proprietate).*
* *La semnarea contractului de finanțare (în situația aprobării proiectului pentru finanțare), solicitantul va face dovada deținerii dreptului de proprietate / administrare pentru terenurile supuse investiției:*
  + - *Prin oricare dintre actele admise de lege privind dreptul de proprietate / administrare (copie conform cu originalul), valabile cel puțin încă 5 ani la data previzionată a ultimei plăți în cadrul proiectului;*
    - *Prin extras de carte funciară care să probeze că terenurile / infrastructura sunt libere de orice sarcini.*

Cerințe specifice privind terenurile supuse exproprierii:

Pentru terenurile supuse investiției a căror expropriere este necesară în baza prevederilor Legii nr. 255/2010 privind exproprierea pentru cauză de utilitate publică necesară realizării unor obiective de interes național județean și local, solicitantul va proba:

* *La momentul depunerii cererii de finanțare prin Proiectul de Hotărâre de Guvern de declanșare a operațiunilor de expropriere inițiat de autoritatea competentă și conform prevederilor Legii nr. 255/2010.*

*La semnarea contractului de finanțare, în cazul aprobării proiectului pentru finanțare, solicitantul va proba că deține dreptul de proprietate prin* prezentarea Hotărârii de Guvern de aprobare a indicatorilor tehnico – economici, publicată în Monitorul Oficial în corelare cu secțiunea Resurse materiale implicate din cererea de finanțare.

1. Activitățile derulate în cadrul proiectului respectă legislaţia naţională / comunitară și regulile în domeniul egalităţii de şanse, dezvoltării durabile, achiziţiilor publice (inclusiv dacă sunt incluse activităţi care au fost demarate anterior depunerii proiectului), informării şi publicităţii şi ajutorului de stat:

* *Se probează prin Declarația de eligibilitate;*
* *Se probează prin secțiunile Descrierea proiectului, Ajutorul de Stat, Principii orizontale;*

*și Calendarul proiectului din cererea de finanțare.*

1. Proiectul include descrierea clară a legăturii cu alte finanțări sau alte proiecte finanțate din fonduri comunitare sau naționale:

* *Se probează prin Declarația de eligibilitate;*
* *Se probează prin secțiunea Complementaritate finanțări anterioare din cererea de finanțare.*

1. Solicitantul / partenerul demonstrează capacitatea de a asigura mentenanță și păstrarea în bune condiții a echipamentelor:

* *Se probează prin declarația de angajament (Anexa 4) și se descrie în cererea de finanțare și studiul de fezabilitate / documentul de aprobare a investiției – Secțiunea sustenabilitate*

1. Dacă proiectul conţine investiţii realizate înainte de depunerea cererii de finanţare, acestea au fost verificate din punct de vedere al legislaţiei în vigoare privind achiziţiile publice şi au fost formulate concluzii care permit acceptarea proiectului ca fiind eligibil cu sau fără condiţii:

* *Conform document elaborat de Serviciul de Achiziţii al AM POIM / OIT, vizând verificarea dosarului de achiziţie publică depus de către solicitant*

**Îndeplinirea condiţiilor de natură instituţională, legală şi financiară se probează cu aplicarea corespunzătoare de către AM POIM a prevederilor *Ordonanței de Urgență a Guvernului nr. 41/2016 privind stabilirea unor măsuri de simplificare la nivelul administraţiei publice centrale şi pentru modificarea şi completarea unor acte normative.***

## 2.3 Eligibilitatea cheltuielilor

**Baza legală:**

* Regulamentul (UE, EURATOM) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014 – 2020;
* Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului;
* Regulamentul (UE) nr. 1300/2013 al Parlamentului European și al Consiliului din 17 decembrie 2013 privind Fondul de Coeziune și de abrogare a Regulamentului (CE) nr. 1084/2006;
* Hotărârea nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020;
* Legislația națională și europeană în vigoare la data semnării contractului de finanțare;
* Instrucțiunile AM, pentru contractele de finanțare semnate după data (publicării) acestora.

Pentru a fi eligibile în vederea finanţării prin POIM, toate cheltuielile trebuie să fie defalcate în bugetul cererii de finanțare, să respecte prevederile Hotărârii Guvernului nr. 399/2015, să corespundă obiectivelor POIM şi să fie incluse în Cererea de finanţare aprobată.

Pentru a fi rambursată, o cheltuială trebuie să îndeplinească în mod cumulativ următoarele condiţii, conform HG nr. 399/2015:

* 1. să fie angajată de către beneficiar şi plătită de acesta în condiţiile legii între 1 ianuarie 2014 şi 31 decembrie 2023;
  2. să fie însoţită de facturi emise în conformitate cu prevederile legislaţiei naţionale sau a statului în care acestea au fost emise ori de alte documente contabile pe baza cărora se înregistrează obligaţia de plată şi de documente justificative privind efectuarea plăţii şi realitatea cheltuielii efectuate, pe baza cărora cheltuielile să poată fi verificate/controlate/auditate, cu respectarea prevederilor art. 131 alin. (2) şi (4) din Regulamentul (UE) nr. 1303/2013;
  3. să fie în conformitate cu prevederile programului;
  4. să fie în conformitate cu contractul / decizia / ordinul de finanţare, încheiat între autoritatea de management şi beneficiar, cu respectarea art. 65 alin. (11), art. 70, art. 71, art. 125 alin. (1) şi art. 140 din Regulamentul (UE) nr. 1303/2013;
  5. să fie rezonabilă şi necesară realizării operaţiunii;
  6. să respecte prevederile legislaţiei Uniunii Europene şi naţionale aplicabile;
  7. să fie înregistrată în contabilitatea beneficiarului, cu respectarea prevederilor art. 67 din Regulamentul (UE) nr. 1303/2013.

În plus, o cheltuială este eligibilă dacă:

* activitățile aferente proiectului pentru care se rambursează cheltuiala nu au beneficiat, în ultimii 5 ani înainte de data depunerii cererii de finanțare, de finanţare anterioară din fonduri publice, altele decât fondurile proprii ale beneficiarului

Cheltuielile identificate de beneficiar vor fi încadrate pe categoriile de cheltuieli din Anexa 6.

În cadrul OS 2.6, nu sunt eligibile următoarele tipuri de cheltuieli (în conformitate cu prevederile Art. 13, lit. h):

* cheltuieli aferente contribuției în natură;
* cheltuieli pentru obținerea și amenajarea terenului;
* cheltuieli cu amortizarea;
* cheltuieli cu achiziția imobilelor deja construite;
* cheltuieli de leasing;
* cheltuieli cu închirierea, altele decât cele prevăzute la cheltuielile generale de administrație;
* cheltuieli cu achiziția de mijloace de transport pentru activitatea UIP;
* cheltuieli generale de administrație.

***Prevederi privind TVA***

**Baza legală:**

* HG nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020.

Pentru a fi eligibilă, cheltuiala cu taxa pe valoarea adăugată trebuie să fie aferentă unor cheltuieli eligibile efectuate în cadrul proiectelor finanţate din fonduri.

Cheltuiala cu taxa pe valoarea adăugată este eligibilă dacă este nerecuperabilă, potrivit legii, cu respectarea prevederilor art. 69 alin. (3) lit. c) din Regulamentul (UE) nr. 1303/2013.

***Implementarea financiară a proiectului***

**Baza legală:**

* **OUG nr. 40/2015 privind gestionarea financiară a fondurilor europene pentru perioada de programare 2014-2020 și HG nr. 93 / 2016 pentru aprobarea Normelor metodologice de aplicare a prevederilor****OUG nr. 40/2015**

Implementarea financiară se face prin mecanismul rambursării cheluielilor efectuate așa cum prevede OUG nr. 40/2015. Obligaţiile beneficiarului şi ale AM referitor la plăţi sunt detaliate în conţinutul contractului de finanţare.

* **Mecanismul rambursării cheltuielilor efectuate**

Implică transmiterea de către beneficiari a unor cereri de rambursare în care sunt solicitate la rambursare cheltuieli care au fost efectuate și pentru care sunt atașate dovezi ale efectuării cheltuielilor.

Beneficiarii / liderii de parteneriat au obligaţia de a depune la autoritatea de management cereri de rambursare pentru cheltuielile efectuate care nu au fost incluse în cereri de rambursare aferente unor cereri de plată sau a unor cereri de rambursare aferente unor cereri de prefinanțare, în termen de maxim 3 luni de la efectuarea acestora.

În termen de maximum 20 de zile lucrătoare de la data depunerii de către beneficiar / lider de parteneriat la autoritatea de management (direcțiile teritoriale), a cererii de rambursare întocmite conform contractului de finanţare, autoritatea de management autorizează cheltuielile eligibile cuprinse în cererea de rambursare și efectuează plata sumelor autorizate în termen de 3 zile lucrătoare de la momentul de la care autoritatea de management dispune de resurse în conturile sale. După efectuarea plății, autoritatea de management notifică beneficiarilor / liderilor de parteneriat plata aferentă cheltuielilor autorizate din cererea de rambursare.

Pentru depunerea de către beneficiar / liderul de parteneriat a unor documente adiţionale sau clarificări solicitate de autoritatea de management, termenul de 20 de zile lucrătoare poate fi întrerupt fără ca perioadele de întrerupere cumulate să depăşească 10 zile lucrătoare.

În cazul aplicării unor reduceri procentuale de către autorităţile de management în conformitate cu art. 6 alin. (3) din OG nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/ sau a fondurilor publice naţionale aferente acestora, notificarea beneficiarilor / liderilor de parteneriat privind plata cheltuielilor aferente autorizate se va realiza în termen de maximum 10 zile lucrătoare de la efectuarea plăţii.

În cazul ultimei cereri de rambursare depuse de beneficiar / liderul de parteneriat în cadrul proiectului, termenul de 20 de zile lucrătoare poate fi prelungit cu durata necesară efectuării tuturor verificărilor procedurale specifice autorizării plăţii finale, dar nu mai mult de 90 de zile.

Nedepunerea de către beneficiar / liderul de parteneriat a documentelor sau clarificărilor solicitate în termenul prevăzut în contractul de finanțare atrage respingerea, parţială sau totală, după caz, a cererii de rambursare.

Pentru proiectele implementate în parteneriat, liderul de parteneriat depune cererea de rambursare, iar Autoritatea de management virează, după efectuarea verificărilor, valoarea cheltuielilor rambursabile în conturile liderilor de parteneriat/ partenerilor care le-au efectuat, fără a aduce atingere contractului de finanțare și a prevederilor acordului de parteneriat, partea integrantă a acestuia / acesteia.

***Proiecte generatoare de venituri***

Proiectele generatoare de venituri au ca baza legală prevederile art. 61 din Regulamentul General nr. 1303/2013 stabilind prevederile generale privind Fondul European pentru Dezvoltare Regională, Fondul Social European şi Fondul de Coeziune, Fondul European Agricol pentru Dezvoltare Rurală și Fondul European pentru Pescuit și Afaceri Maritime.

Conform prevederilor art. 61 alin. 1 din Regulamentul General nr. 1303/2013 „venituri nete” înseamnă intrările de numerar plătite direct de utilizatori pentru bunurile sau serviciile din cadrul operațiunii, cum ar fi taxele suportate direct de utilizatori pentru utilizarea infrastructurii, vânzarea sau închirierea de terenuri sau clădiri ori plățile pentru servicii, minus eventualele costuri de funcționare și de înlocuire a echipamentelor cu durată scurtă de viață, suportate pe parcursul perioadei corespunzătoare.

Cheltuielile eligibile ale operațiunii care urmează a fi cofinanțată din resursele fondurilor ESI se reduc în prealabil în funcție de potențialul operațiunii de a genera venituri nete pe parcursul unei perioade de referință specifice care acoperă atât implementarea operațiunii, cât și perioada ulterioară finalizării acesteia.

Principiul proiectelor generatoare de venituri se aplică doar proiectelor de peste 1.000.000 euro.

Metoda de calculare a venitului net actualizat al operaţiunilor generatoare de venituri nete se va face potrivit articolului 15 din Regulamentul Delegat (UE) Nr. 480/2014 al Comisiei din 3 martie 2014 de completare a Regulamentului (UE) nr. 1303/2013 al Parlamentului European și al Consiliului de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime.

În scopul aplicării metodei menționate la articolul 61 din Regulamentul (UE) nr. 1303/2013, venitul net actualizat al operațiunii se calculează prin deducerea costurilor actualizate din veniturile actualizate și, dacă este cazul, prin adăugarea valorii reziduale a investiției.

Venitul net actualizat al unei operațiuni se calculează pe o perioadă de referință specifică aplicabilă sectorului operațiunii respective. Perioada de referință include perioada de implementare a operațiunii.

Veniturile și costurile se determină prin aplicarea metodei incrementale bazate pe o comparație între veniturile și costurile din scenariul cu noua investiție și veniturile și costurile din scenariul fără noua investiție. În cazul în care o operațiune constă într-un activ nou, veniturile și costurile sunt cele ale noii investiții.

În cazul în care taxa pe valoarea adăugată nu este un cost eligibil în conformitate cu articolul 69 alineatul (3) litera (c) din Regulamentul (UE) nr. 1303/2013, calculul venitului net actualizat se bazează pe cifre care exclud taxa pe valoarea adăugată.

***Mecanismul cererii de plată şi prefinanţarea nu se aplică, întrucât solicitantul se încaderează în categoria solicitanţilor eligibili reglementaţi prin art. 6, alin (2)* din OUG nr. 40/2015*.***

# Capitolul 3. Completarea cererii de finanțare

Pentru a propune un proiect în vederea finanţării, solicitantul trebuie să completeze o **Cerere de finanţare**. Elaborarea Cererii de Finanțare se va face conform modelului din Anexa nr. 1. Aceasta se va transmite prin sistemul informatic MySMIS 2014, împreună cu toate anexele solicitate. Solicitantul va întocmi Cererea de finanţare şi toate anexele acesteia, ca regula, în limba română.

Completarea Cererii de finanţare în mod clar şi coerent va facilita procesul de evaluare. În acest scop, este necesar ca solicitantul să furnizeze informaţiile într-o manieră concisă, dar completă, să prezinte date relevante pentru înţelegerea proiectului, acţiunile concrete propuse în proiect, indicând clar legătura cu obiectivele şi scopul proiectului, să cuantifice pe cât posibil rezultatele, beneficiile şi costurile proiectului, să prezinte un calendar realist de implementare etc.

Anexele care sunt incomplete sau care nu sunt semnate, ştampilate şi datate vor duce la respingerea proiectului, acesta trebuind redepus.

Proiectele preidentificate din cadrul OS 2.6 vor fi sprijinite de către AM POIM în procesul de pregătire, până când ating pragul de maturitate minim acceptabil pentru a fi promovate spre finanţare. Procesul de pregătire este un proces iterativ, care se finalizează prin acordul factorilor implicați (notă de aprobare din partea Serviciului de Programare și Pregătire Proiecte din cadrul AM POIM) asupra gradului de maturitate a proiectului. În cazul în care beneficiarii nu răspund la timp solicitărilor de clarificare transmise de AM POIM, AM își rezervă dreptul de a diminua finanțarea solicitată sau chiar să elimine proiectul din lista propusă spre finanțare.

## 3.1. Înregistrarea solicitantului în sistem

Înainte de demararea completării conținutului cererii de finanțare, solicitanții au obligația înregistrării în sistem, conform indicațiilor furnizate pe site-ul [www.fonduri-ue.ro](http://www.fonduri-ue.ro).

Odată cu înregistrarea solicitantului, este necesară completarea tuturor câmpurilor, întrucât informațiile din această secțiunea sunt esențiale pentru evaluarea eligibilității solicitantului sau pentru evaluarea tehnico-economică.

Astfel, la secțiunea solicitant se vor regăsi următoarele informații:

* Date de identificare (denumire, tip – se va selecta dintr-un nomenclator, caracterul de IMM, cod fiscal, cod CAEN principal – dacă o entitate nu are cod CAEN, îl va selecta pe cel mai apropiat de domeniul de activitate, nr. de înegistrare și registrul unde este înregistrată entitatea, data înființării, înregistrare în scop de TVA, entitate de drept publica sau nu);
* Reprezentant legal (funcție, nume, prenume, data nașterii, CNP, date de contact);
* Sediul social;
* Date financiare:
  + conturi bancare;
  + exerciții financiare (moneda, dată începere, dată de încheiere, număr mediu de salariați, cifră de afaceri, active totale, venituri totale, capital social subscris, capital social propriu, profit net, profit în exploatare, venituri cercetare, cheltuieli cercetare).

*Notă: completarea acestor informații este necesară pentru a stabili eligibilitate solicitantului; este necesară citirea cu atenție a ghidului solicitantului pentru cerințele legate de exercițiile financiare (pentru anumite apeluri este suficientă completarea informației pentru un singur exercițiu financiar, pentru altele sunt necesare trei exerciții financiare). Pentru OS 2.6. nu este relevant.*

* Finanțări:
  + Asistență acordată anterior, unde se completează cu informații privind proiectele derulate anterior de către solicitant, încheiate sau aflate în derulare;
  + Asistență solicitată, unde se completează cu informații privind proiectele depuse pentru obținerea de finanțare pe alte programe.

*Notă: informațiile nu trebuie să se limiteze la programele / proiectele finanțate din fonduri europene structurale și de investiții, ci la toate tipurile de finanțări*

* Descrierea grupului (NA pentru O.S. 2.6).

*Notă: această informație este necesară pentru a verifica întreprinderile legate și caracterul acestora în funcție de acționariat (a se vedea ghidul ”Noua definiţie a IMM-urilor - Ghidul utilizatorului şi model de declaraţie”). Chiar dacă în cadrul unui anumit obiectiv specific informația nu este relevantă, este posibil ca solicitantul să solicite finanțări pe alte domenii / programe operaționale unde această informație este esențială pentru stabilirea eligibilității*

## 3.2. Completarea cererii de finanțare

### 3.2.1 Studiu de fezabilitate (pentru proiectele care conțin activități de construcție / reabilitare)

Studiul de fezabilitate constă în studii tehnice, financiare şi instituţionale, reprezentând un concept preliminar necesar pregătirii cererii de finanţare pentru proiectul de investiții. Acesta trebuie întocmit potrivit cerinţelor directivelor şi legislaţiei românești în domeniu (în special *Hotărârea Guvernului nr. 28/2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii, cu modificările şi completările ulterioare*).

Studiul de fezabilitate va evidenția necesitatea investiției în raport cu necesitatea obiectivele și rezultatele așteptate conform POIM, precum și raportat la nevoile de dezvoltare ale sectorului finanțat.

Pentru proiectele individuale, se va prezenta modul în care investiția propusă asigură îndeplinirea obiectivelor în relație cu celelalte componente de infrastructură ale punctelor de ieșire din țară / punctelor de trecere a frontierei, respectiv faptul că investiția în echipamentele vamale va fi / este asigurată prin dezvoltarea infrastructurii de acces în vamă.

Pentru aprobarea Studiului de Fezabilitate sunt necesare următoarele documente:

* Avizul favorabil al Comitetului Tehnico – Economic al solicitantului / document intern de aprobare a studiului de fezabilitate / Document intern de aprobare a investiției acolo unde nu se impune elaboarea unui studiu de fezabilitate;
* Avizul favorabil al Consiliului Interministerial de Avizare a Lucrărilor Publice de Interes Național și Locuințe, după caz;
* Proiectul de Hotărâre a Guvernului de aprobare a indicatorilor tehnico – economici însușit de inițiator (dacă tipul investiției promovate necesită studiu de fezabilitate).

### 3.2.2 Analiza Cost Beneficiu

Analiza Cost Beneficiu (ACB) trebuie să fie elaborată în conformitate cu prevederile Regulamentului UE 2015/207 de stabilire a normelor detaliate de punere în aplicare a Regulamentului (UE) nr. 1303/2013 al Parlamentului European și al Consiliului în ceea ce privește modelele pentru raportul de progres, transmiterea informațiilor privind un proiect major, planul de acțiune comun, rapoartele de implementare pentru obiectivul privind investițiile pentru creștere economică și locuri de muncă, declarația de gestiune, strategia de audit, opinia de audit și raportul anual de control *și în ceea ce privește metodologia de realizare a analizei cost-beneficiu.*

În elaborarea ACB, se va utiliza Ghidul general privind Analiza Cost Beneficiu al Comisiei Europene (“Guide to Cost-benefit Analysis of Investment Projects - Economic appraisal tool for Cohesion Policy 2014-2020”) (http://ec.europa.eu/regional\_policy/sources/docgener/studies/pdf/cba\_guide.pdf).

Componentele analizei Cost-Beneficiu sunt:

1. Analiza financiară;
2. Analiza economică;
3. Evaluarea riscului și analiza de senzitivitate.

ACB se va elabora pentru proiectele cu valoare a costurilor eligibile totale de peste 20 mil. euro. Pentru proiectele sub acest prag, va fi întocmită doar analiza financiară.

În cazul în care tipul de investiție propus nu necesită analiză financiară, proiectul va fi completat doar cu bugetarea activităților raportat la inestițiile propuse, conform legislației în vigoare.

### 3.2.3 Analiza Instituțională

Scopul elaborării analizei instituţionale este de a asigura existenţa unui cadru instituţional solid pentru o implementare adecvată a proiectelor şi o bună exploatare a infrastructurii realizate din fonduri nerambursabile.

Analiza Instituţionalătrebuie să furnizeze date privind:

* Analiza Planului de acţiune existent pentru dezvoltarea instituţională; analiza schimbărilor necesare pentru a asigura cerinţele minime din punct de vedere al gestionării inrastructurii şi viabilităţii financiare;
* Analiza problemelor nerezolvate, care ar putea împiedica pregătirea, evaluarea şi aprobarea cererilor de proiecte finanţate din fonduri UE;
* Identificarea necesităţii de reformare viitoare, de dezvoltare a capacităţii, propunerea conceptelor de administrare viitoare a sistemului (organizare, necesar de forţă de muncă, de echipamente, de exploatare şi întreţinere etc.), inclusiv proiectele de reformă în sistem ce vor fi derulate prin alte surse de finanțare ca urmare a noilor abordări europene privind managementul frontierei externe a UE și controlul vamal;
* Evaluarea conformării cadrului instituţional cu cerinţele UE în domeniu şi a gradului de funcţionalitate a acestuia în faza de implementare a proiectului.

### 3.2.4 Evaluarea Impactului asupra Mediului (EIM), după caz

Evaluarea Impactului asupra Mediului trebuie să fie în conformitate cu prevederile legislației din domeniu. Autoritățile competente pentru protecţia mediului (ACPM) stabilesc dacă proiectele sunt incluse în Anexa I sau Anexa II a Directivei privind EIM. Acestea determină şi necesitatea demarării procedurii de evaluare adecvată, modul de consultare a publicului sau modul în care *Raportul privind impactul asupra mediului* şi rezultatele consultării publicului vor fi luate în considerare în emiterea deciziei de mediu de către autorităţile responsabile.

ACPM va asigura totodată consultarea publicului interesat pe parcursul dezbaterii publice.

Anexele referitoare la EIM sunt următoarele:

1. *pentru Cererea de finanţare*

* Calendarul privind derularea procedurii EIM elaborat de către autoritatea competentă pentru protecţia mediului;
* Rezumatul fără caracter tehnic (dacă procedura EIM se finalizează cu Acord de Mediu);
* Raportul EIA;
* Actul de reglementare emis de către autoritatea competentă pentru protecţia mediului (Decizie de încadrare/Acord de mediu)/Aviz Natura 2000 (unde va fi cazul)/Aviz de de gospodărirea apelor (va fi emis la nivel de studiu de fezabilitate);
* Declaraţia pentru siturile Natura 2000/Studiu de evaluare adecvată (după caz);

1. *pentru Volumul EIM*

* Copii ale documentelor menționate în calendarul aferent procedurii EIM (inclusiv toate anunțurile), cum ar fi:
* Notificarea privind solicitarea Acordului de Mediu;
* Anunţurile privind solicitarea Acordului de Mediu;
* Decizia evaluării iniţiale;
* Decizia Etapei de încadrare;
* Anunturile privind Decizia de încadrare a proiectului (după caz);
* Transmiterea “îndrumarului” privind definirea domeniului evaluării, după caz;
* Anunţurile publice privind dezbaterea publică, după caz;
* Lista cu observaţiile publicului şi soluţionarea problemelor semnalate (anexa nr. 15 din O.M. 135/2010), după caz;
* Anunţurile publice privind decizia de emitere a Acordului de Mediu, după caz;
* Acordul de Mediu, după caz.
* Certificatul de urbanism.

*Raportul privind Impactul asupra Mediului* va lua în considerare indicatorii de mediu propuşi prin Raportul de Mediu elaborat la nivelul POIM şi incluşi în declaraţia de mediu a POIM, în vederea monitorizării anuale a acestora.

Volumul EIM se va anexa cererii de finanțare doar dacă procedura EIM este solicitată de ACPM. În caz contrar, se va anexa acordul de mediu.

### 3.2.6 Alte anexe la cererea de finanțare

* **Declarație de angajament;**
* **Declarație de eligibilitate;**
* **Declarație privind conflictul de interese;**
* **Declarație privind TVA;**
* **Pentru asigurarea cofinanţării proiectului**
* Bugetul aprobat al instituției publice care cofinanțează proiectul sau demararea procedurilor de includere în buget
* **Pentru asigurarea terenurilor aferente investiţiilor**
* Oricare dintre actele admise de lege privind dreptul de proprietate/administrare (copie conform cu originalul), valabile cel puțin încă 5 ani la data previzionată a ultimei plăți în cadrul proiectului;
* Extras de carte funciară care să probeze că terenurile/infrastructura sunt libere de orice sarcini;
* Proiect de Hotărâre de Guvern de expropriere/administrare însușit de inițiator.
* **Pentru constituirea şi funcţionarea UIP**
* Decizia privind înfiinţarea/extinderea a componenței UIP
* **Planul de informare și publicitate;**
* **Alte documente explicative necesare pentru susținerea anumitor elemente din proiect (identificate de solicitant sau de AM).**

|  |
| --- |
| **Atenție!**  Se recomandă ca toate avizele/acordurile emise pentru proiectul de investiții să menționeze numele exact al proiectului.  În cazul în care numele utilizat în avize/acorduri diferă, solicitantul va prezenta o declarație pe proprie răspundere care va confirma faptul că aceste avize/acorduri fac referire la proiect. |

## 3.3. Obiectivele proiectului

Obiectivul general al proiectului va fi stabilit în directă corelare cu obiectivele specifice OS 2.6 și cu acțiunile selectate spre finanțare, conform secțiunii 2.1 din prezentul Ghid.

Obiectivul va face referire la rezultatul urmărit de program și anume reducerea timpului de staționare la punctele de comunicare transnațională finanțat prin proiect.

## 3.4. Context și justificare

În această secțiune, se va prezenta modul în care este asigurată contribuția proiectului la îndeplinirea cerințelor prevăzute în:

* Studiu / audit studiu / audit care identifică problemele sistemice legate de tranzitul în punctul de frontieră / trecere transnațională propus spre finanțare;
* Studiul de consultanță și analiză financiară: accesare fonduri europene de securizare transfrontalieră, solicitat de către ANAF;
* Corelarea cu investițiile preconizate a fi realizate prin Master Planul General de Transport al României (MPGT) și modul în care investiția propusă este complementară proiectelor MPGT.

## 3.5 Sustenabilitate

În cadrul acestei secțiuni, vor fi prezentate informații privind:

* modul în care va fi gestionată infrastructura după încheierea proiectului;
* măsurile planificate / luate de către beneficiar pentru a asigura utilizarea optimă a infrastructurii în faza de exploatare / mentenanța echipamentelor achiziționate.

## 3.6 Relevanță

La secţiunea relevanţă, pentru strategiile selectate se va face o scurtă descriere a modului în care proiectul propus contribuie sau este relevant pentru strategiile selectate.

Conform POIM, toate proiectele promovate în cadrul OS 2.6 contribuie integral la Pilonul 1 al SUERD care vizează asigurarea conectivităţii între ţările din Regiunea Dunării, atât prin dezvoltarea transportului naval, dar şi a celorlalte tipuri de transport.

## 3.7 Complementaritate

Informațiile care vor fi evaluate în capitolul complementaritate permit Autorității de Management atât evaluarea capacității solicitantului de a implementa proiecte, cât și evitarea unui posibil caz de dublă finanțare.

Pentru această secțiune, solicitantul nu va completa informații suplimentare. Acestea vor fi preluate din sistem, așa cum au fost introduse de către acesta la momentul înregistrării, în secțiunile privind Finanțările anterioare / Finanțările solicitate.

## 3.8 Aplicarea principiilor orizontale

**Respectarea cadrului legal este obligatorie pentru orice solicitant sau beneficiar de finanțare din fondurile UE.** **Cerințele minime privind integrarea principiilor orizontale în cadrul proiectelor se referă la facilitarea tuturor condițiilor care să conducă la respectarea legislației în domeniu.**

În cadrul proiectului se va face o descriere a *modului în care proiectul respectă legislaţia (acte normative, politici publice) în domeniul* ***egalităţii de şanse şi dezvoltării durabile.*** *În acest sens se vor urmări recomandările cuprinse în Ghidul privind integrarea principiilor orizontale în cadrul proiectelor finanţate din Fondurile Europene Structurale şi de Investiţii 2014-2020, publicat pe site-ul Ministerului Fondurilor Europene.*

***Şanse egale***

Egalitatea de şanse și de tratament are la bază participarea deplină și efectivă a fiecărei persoane la viaţa economică şi socială, fără deosebire pe criterii de sex, origine rasială sau etnică, religie sau convingeri, dizabilităţi, vârstă sau orientare sexuală.

Pentru a promova egalitatea de gen, nediscriminarea, precum și asigurarea accesibilității, principiul egalității de șanse și de tratament trebuie încorporat ca parte integrantă a diverselor stadii din ciclul de viață al unui proiect: definire și planificare, implementare, monitorizare și evaluare.

Proiectul trebuie să descrie acțiunile specifice de promovare a egalității de șanse și prevenire a discriminării de gen, pe criterii de origine rasială sau etnică, religie sau credință, dizabilitate, vârstă sau orientare sexuală luând în considerare nevoile diferitelor grupuri-țintă expuse riscului acestor tipuri de discriminare și, mai ales, cerințele pentru asigurarea accesibilității pentru persoanele cu dizabilităţi.

Secțiunea aferentă din cererea de finanțare va detalia modul în care legislația aplicabilă va fi respectată în selecția membrilor UIP implicați în implementarea proiectului. De asemenea, se va detalia modul în care legislația privind asigurarea accesului persoanelor cu dizabilități se aplică și va fi respectată în realizarea infrastructurii.

***Dezvoltarea durabilă***

Proiectul va promova dezvoltarea durabilă, în primul rând, prin finanțare unor activităţi orientate direct spre susținerea acesteia, urmărind în principal protecția mediului, utilizarea eficientă a resurselor, atenuarea și adaptarea la schimbările climatice, biodiversitatea, rezistența în fața dezastrelor, prevenirea și gestionarea riscurilor, ca de exemplu:

* Implementarea unor soluții tehnice eficiente din punct de vedere energetic;
* Utilizarea de materiale prietenoase cu mediul (ecologice sau reciclate) și de soluții inovative în construcţii şi în construcția de infrastructură, indiferent de tipul acesteia;
* Reutilizarea deșeurilor provenite de pe urma construcției infrastructurii;
* Construirea de infrastructură verde.

Pentru proiectele de investiții, se vor identifica acele acte normative identificate în *Ghidul privind integrarea principiilor orizontale în cadrul proiectelor finanțate din Fondurile Europene Structurale şi de Investiţii 2014-2020 –* aplicabile proiectului.

## 3.9 Managementul de proiect

La nivelul tuturor proiectelor se va nominaliza un responsabil de proiect, care are rolul de manager de proiect, această persoană putând fi și persoana de contact care asigură schimbul permanent de informații cu Autoritatea de Management / Organismul Intermediar Transport (OIT).

În vederea implementării proiectelor, beneficiarul trebuie să facă dovada existenței unității de implementare a proiectului (UIP).

**Managementul de proiect** poate fi realizat cu personal propriu sau mixt (personal propriu şi externalizare). Personalul propriu al solicitantului implicat în managementul proiectului se va constitui în UIP, prin decizie a managerului solicitantului.

Unitatea de implementare a proiectului va fi, prin urmare:

* Constituită din personalul propriu numit în componenţa UIP-ului, ce trebui să fie compus din minim 3 persoane (managerul de proiect, responsabil financiar, responsabil achiziţii);
* Sprijinită, după caz, prin expertiză externă furnizată prin contracte de prestare servicii prin care sunt realizate activităţile aferente managementului proiectului.

Activitatea de management a proiectului include şi expertiza tehnică necesară unei implementări la un nivel de calitate adecvat.

Informațiile privind managementul proiectului vor fi descrise în cadrul secțiunii Capacitatea administrativă, tehnică și juridică a beneficiarului.

**Atenție!**

Autoritatea de Management își rezervă dreptul de a face vizite la fața locului în vederea stabilirii funcționalității unitățiilor de implementare a proiectului.

## 3.10 Elaborarea bugetului și categoriile de cheltuieli

În stabilirea bugetului proiectului se vor avea în vedere regulile de eligibilitate stabilite prin HG nr. 399/2015, categoriile de cheltuilei din Anexa 6 la Ghidul solicitantului, precum şi următoarele:

* Cheltuieli aferente procurării de bunuri necesare funcţionării unităţilor de implementare a proiectului de la nivelul beneficiarului, în limita echivalentului în lei a maximum 10.000 euro, în funcţie de complexitatea proiectului, cu respectarea legislației în vigoare, a obiectivelor POIM și să fie evidențiate în anexă la cererea de finanțare;
* Pentru justificarea bugetului propus, cererea de finanțare va fi însoțită de documente justificative pentru fiecare tip de cost (de exemplu contracte similare / oferte de preţ etc.);
* Cheltuieli aferente procurării de bunuri necesare funcţionării unităţilor de implementare a proiectului de la nivelul beneficiarului, în limita echivalentului în lei a maximum 10.000 euro, în funcţie de complexitatea proiectului, cu respectarea legislației în vigoare, a obiectivelor POIM și să fie evidențiate în anexă la cererea de finanțare;
* Cheltuielile cu salariile pentru personalul care desfăşoară activităţi pe bază de contract individual de muncă pe durată determinată (nu mai mare decât durata proiectului), în cadrul proiectelor finanţate din fonduri externe nerambursabile și pentru funcționarii publici se va face conform Legii-cadru nr. 284/2010 privind salarizarea unitară a personalului plătit din fonduri publice, modificată prin Legea nr. 64/2015 și celelalte acte normative ulterioare (se va avea în vedere aceste costuri să nu depășească 0,5 din valoarea investiției);
* Proiectele de investiții noi și fazate vor respecta regulile de informare și publicitate din Orientările generale pentru aplicant.

Se va avea în vedere ca activitățile previzionate să fie corelate cu planul de achiziții, având la bază o planificare realistă a tuturor activităților, ținând cont atât de resursele umane, cât și de resursele materiale alocate implementării proiectului.

În defalcarea bugetului pe ani se va ţine cont de eventulele proceduri de achiziţie şi de durata acestora. Planificarea propusă se va transforma ulterior în calendar al cererilor de rambursare / cereri de plată ce vor fi anexe la contractul de finanţare.

Bugetul va fi prezentat defalcat după cum urmează, pe:

* activităţi - a se vedea Anexa 1a.1;
* ani de implementare - a se vedea Anexa 1a.2;
* rezultate – a se vedea Anexa 1a.3;
* localizare – a se vedea Anexa 1a.4;
* câmpuri de intervenţie / dimensiune teritorială / mecanism de finanţare / mecansim de livrare teritorială – a se vedea Anexa 1a.5.

Formatul excel este un format ajutător pentru solicitant în vederea completării câmpurilor privind bugetul din cererea de finanțare din MySMIS.

# Capitolul 4. Procesul devaluare și selecție

## 4.1 Descriere generală

Având în vedere că prin OS 2.6 se finanțează proiecte pe baza unei liste de proiecte prioritare sau preidentificate în cadrul POIM, apelul de propuneri de proiecte fiind cu depunere continuă, acestea nu sunt supuse unei selecții, ci doar procesului de evaluare, pe baza listei de proiecte.

Proiectele prioritare vor parcurge procedura de pregătire a portofoliului de proiecte. În cadrul acestei proceduri, AM POIM / OIT se va asigura că toate documentele necesare depunerii cererii de finanțare îndeplinesc condițiile de maturitate și calitate necesare pentru a intra în etapa de evaluare și selecție.

Când proiectul va avea gradul de maturitate și calitate acceptabil, AM POIM / OIT solicită beneficiarului depunerea proiectului în vederea parcurgerii etapei de evaluare și selecție. Când proiectul va avea gradul de maturitate și calitate acceptabil, AM POIM / OIT va solicita beneficiarului, printr-o adresă, depunerea proiectului în MySMIS2014, în vederea parcurgerii etapei de evaluare și selecție.

Eventualele documente suplimentare, altele decât cele menționate în prezentul ghid pot fi solicitate solicitantului pe întreg parcursul procesului de pregătire a proiectului.

Până la semnarea acordului de delegare între AM POIM și OI Transport, procesul de pregătire, evaluare și selecție a proiectelor va fi gestionat de către AM POIM din cadrul MFE.

### 4.1.1 Verificarea administrativă și a eligibilității cererilor de finanțare

În cadrul acestei etape se vor verifica următoarele:

* Respectarea formatului standard al cererii de finanţare şi includerea tuturor anexelor obligatorii;
* Modalitatea de completare a cererii de finanţare.

Pentru verificarea conformității administrative şi de eligibilitate a cererii de finanţare se utilizează un sistem de evaluare de tip DA / NU / NA.

Verificarea eligibilităţii presupune respectarea regulilor privind eligibilitatea solicitanţilor şi a proiectelor, verificarea fiind realizată conform cerințelor definite în acest ghid.

În cazul respingerii proiectului, solicitantul va fi informat asupra motivelor respingerii. Dacă proiectul nu îndeplineşte toate criteriile stabilite este respins.

|  |
| --- |
| **Atenție!**  Având în vedere că depunerea cererii de finanţare se face electronic, procesul de clarificări se va desfăşura astfel:   * Se vor solicita maxim 2 clarificări pentru această etapă de evaluare; * Solicitantul va avea obligaţia să răspundă în maxim 5 zile lucrătoare. |

Numai cererile de finanţare eligibile (care îndeplinesc toate criteriile din Grila de verificare administrativă şi a eligibilităţii) sunt admise în următoarea etapă a procesului de evaluare, respectiv evaluarea tehnică şi financiară a proiectului.

La finalizarea procesului de verificare administrativă şi a eligibilităţii, solicitantul va fi informat în scris privind îndeplinirea sau neîndeplinirea criteriilor de conformitate administrativă şi de eligibilitate.

### 4.1.2 Evaluarea cererilor de finanțare

Evaluarea proiectelor se face după trei criterii majore:

* Relevanţa și oportunitatea proiectului - 20 puncte;
* Maturitatea și calitatea pregătirii proiectului – 60 puncte;
* Sustenabilitatea proiectului – 20 puncte.

Fiecare criteriu este împărțit în subcriterii punctate corespunzător. Nota pe fiecare criteriu în parte se calculează prin însumarea notelor acordate tuturor subcriteriilor care îl compun. Punctajul total acordat proiectului reprezintă suma notelor acordate celor 3 criterii, respectiv intre 0 și 100 de puncte.

Punctajul minim pentru fiecare criteriu este după cum urmează:

* Relevanţa și oportunitatea proiectului - 8 puncte;
* Maturitatea și calitatea pregătirii proiectului – 40 puncte;
* Sustenabilitatea proiectului – 12 puncte.

Obținerea punctajului minim pentru fiecare criteriu nu asigură promovarea spre finanțare. Pragul de calitate pe care fiecare proiect trebuie să îl întrunească pentru acordarea finanțării nerambursabile este minim 80 de puncte, cu obținerea peste minim la fiecare criteriu în parte.

Astfel, dacă proiectul obține punctajul minim alocat fiecărui criteriu, respectiv un total de maxim 60 de puncte, acesta va fi respins.

Proiectele care obțin 80 de puncte, cu obținerea peste minim la fiecare criteriu în parte, vor fi declarate ca selectate pentru acordarea finanțării nerambursabile.

Evaluarea proiectului va permite aprecierea contribuţiei proiectului la îndeplinirea obiectivelor POIM, la implementarea legislaţiei relevante pentru sectorul aferent din România. Se va urmări ca propunerea de proiect să fie clară, coerentă, realistă şi fezabilă cu privire la operaţiunile propuse, termenele de realizare, eficienţa investiţiilor. Se va evalua coerenţa între problemele identificate, obiectivele proiectului, activităţile propuse şi rezultatele estimate. Toate activităţile propuse în proiect trebuie să fie clar descrise şi cuantificate. Se va evalua dacă resursele folosite pentru implementarea proiectului sunt suficiente. Planificarea activităţilor trebuie să fie realistă. Bugetul proiectului, defalcat pe categorii de cheltuieli trebuie să fie transparent şi coerent.

Evaluarea se va face conform Grilei de evaluare din Anexa 3.

|  |
| --- |
| **Atenție!**  Având în vedere că depunerea cererii de finanţare se face electronic, procesul de clarificări se va desfăşura astfel:   * Se vor solicita maxim 2 clarificări pentru această etapă de evaluare; * Solicitantul va avea obligaţia să răspundă în maxim 5 zile lucrătoare. |

Pentru fiecare proiect selectat în vederea finanţării se va întocmi o notă de aprobare a finanţării. Pentru fiecare proiect respins, solicitantul va fi înștiințat în scris asupra motivelor respingerii.

## 4.2 Depunerea și soluționarea contestațiilor

În situaţia în care solicitanţii sunt nemulţumiţi de repingerea proiectului în oricare dintre etape, inclusiv în etapa de contractare, aceştia au posibilitatea de a contesta acest rezultat.

Contestaţiile se depun în termen de 10 zile lucrătoare de la comunicarea rezultatului la sediul Ministerul Fondurilor Europene. Soluţionarea contestaţiilor se va face în termen de maxim 30 de zile calendaristice.

Pentru a putea fi luate în considerare, contestațiile trebuie să respecte următoarele cerințe:

* Identificarea contestatarului, prin: denumirea solicitantului; adresa; funcţia, numele şi prenumele reprezentantului legal;
* Identificarea proiectului, prin: numărul unic de înregistrare alocat cererii de finanţare (codul SMIS) şi titlul proiectului;
* Obiectul contestaţiei (ce se solicită prin formularea contestaţiei);
* Motivele de fapt şi de drept (dispoziţiile legale naţionale şi/sau comunitare, principiile încălcate);
* Mijloace de probă (acolo unde există);
* Contestaţiile trebuie să fie însoţite de o copie a adresei de comunicare de către AM POIM a rezultatului procesului de evaluare și selecție;
* Semnătura reprezentantului legal;
* Data formulării contestaţiei;
* Ştampila(după caz).

Contestaţiile sunt analizate şi soluţionate în termen de 30 de zile (calendaristice) de la data înregistrării lor. În situaţia în care se consideră necesară o investigaţie mai amănunţită, care presupune depăşirea termenului de 30 de zile, contestatarul va fi anunțat, în scris, asupra termenului de soluţionare. Decizia comisiei constituită pentru soluţionarea contestaţiilor poate fi de admitere sau de respingere şi are caracter definitiv la nivelul AM POIM / OIT. Contestatarul este notificat în scris asupra deciziei comisiei.

# Capitolul 5. Contractarea proiectelor

Contractul de finanţare (CF) reprezintă un act juridic supus regulilor de drept public, cu titlu oneros pentru beneficiar, de adeziune, comutativ şi sinalagmatic prin care se stabilesc drepturile şi obligaţiile corelative ale părţilor în vederea implementării operaţiunilor.

După finalizarea procesului de evaluare, pentru proiectele care au îndeplinit punctajul, AM POIM / OIT redactează nota de aprobare a proiectului și contractul de finanțare și transmite solicitantului cele două/trei exemplare ale contractului, în vederea semnării de către reprezentantul legal al beneficiarului. Pentru proiectele majore, contractul de finanțare poate fi semnat înainte sau după emiterea deciziei de către Comisia Europeană de aprobare a proiectului. Solicitantul va încărca în MySMIS 2014 documentele solicitate*,*în funcţie de disponibilitatea sistemului electronic.

Versiunea finală a contractului de finanțare (în special clauzele specifice și anexele) vor fi comunicate ulterior beneficiarilor.

Proiectul poate fi respins în cadrul acestei etape şi se va transmite solicitantului o scrisoare de respingere, în cazul în care (lista nu este exhaustivă):

* documentaţia solicitată nu este transmisă în termenul solicitat ori este incompletă în raport cu cerinţele Ghidului sau nu se mai află în perioada de valabilitate;
* se constată modificarea formei iniţiale a contractului transmis de către AM POIM / OIT şi / sau nerespectarea termenului limită de returnare a celor două/trei exemplare de contract semnate şi ştampilate.

|  |
| --- |
| **ATENȚIE!**  Contractele de finanţare reprezintă contracte de adeziune, așa cum sunt acestea definite la art. 1175 din Noul Cod Civil. |

În cazul proiectelor respinse, AM POIM va comunica solicitantului motivele respingerii cererii de finanţare, existând posibilitatea ca solicitantul să retransmită propunerea de proiect revizuită.

Solicitantul se obligă ca toate documentele transmise să fie în formatul prevăzut de lege şi în vigoare la data depunerii acestora, în caz contrar neputându-se încheia contractul. Numai după ce se constată îndeplinirea tuturor condiţiilor solicitate descrise mai sus poate fi demarată procedura de încheiere a Contractului de finanţare. Solicitantului îi vor fi transmise cele două/trei exemplare ale CF în vederea semnării de către acesta. Transmiterea către solicitant se va face cu asigurarea unui mijloc de probă a primirii contractului.

Contractul de finanțare va fi semnat de către reprezentanții AM POIM și reprezentantul legal al solicitantului, contractul de finanțare intrând în vigoare la data semnării ultimei părți semnatare. Solicitantul are obligaţia de a semna şi ştampila, după caz, contractul pe fiecare pagină şi pe fiecare exemplar şi de a returna în termenul solicitat de AM POIM (5 zile de la data primirii documentului) cele două/trei exemplare însoţite, eventual, de orice alt document solicitat prin contract. În cazul în care solicitantul nu respectă termenul de semnare a CF şi returnare la AM POIM, AM POIM îşi rezervă dreptul de a respinge finanţarea CF.

Procedura de contractare poate diferi de cea descrisă în Ghidul Solicitantului, în corelare cu funcționalitățile MySMIS. Prin urmare, va fi comunicată ulterior beneficiarilor.

Beneficiarul trebuie să păstreze şi să pună la dispoziţia organismelor abilitate inventarul asupra activelor dobândite prin finanţarea din instrumente structurale, pe o perioadă de 5 ani de la data închiderii oficiale a POIM.

# ANEXE

#### Anexa 1. Formularul Cererii de finanţare

#### Anexa 2. Fișă de control a Cererii de finanţare (pentru solicitant)

#### Anexa 3. Grile de verificare și evaluare a Cererilor de Finanțare

#### Anexa 4. Modele declarații (de eligibilitate, angajament, conflict de interese, declarație privind eligibilitatea TVA aferente cheltuielilor, terenuri)

#### Anexa 5. Acordul de parteneriat

#### Anexa 6. Categorii de cheltuieli

#### Anexa 7. Indicatorii de mediu

#### Anexa 8. Contractul de finanțare

1. În principal birourile vamale din punctele de frontieră, fără a se limita însă la aceasta. Unele porturi reprezintă puncte de comunicare transnațională pentru traficul de mărfuri, nelocalizate la frontieră. [↑](#footnote-ref-1)